Ügyiratszám: 1195-1/2016

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottság*

*2016. 01. 27-én 1515 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Szabó Marianna, Orosz János József

## A Polgármesteri Hivatal részéről jelen vannak: Dr. Sóvágó László polgármester, Dr. Vincze Ferenc jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Kunkliné Dede Erika egészségügyi, szociális irodavezető helyettes, Varga Imre humán-közszolgáltatási irodavezető-helyettes

* **Jelen van továbbá:** a Hungarospa Zrt. képviseletében Czeglédi Gyula vezérigazgató, a Hajdúszoboszlói Városgazdálkodási Nonprofit Zrt-től Nyéki István vezérigazgató, a Hajdúszoboszlói Turisztikai Közhasznú Nonprofit Kft. részéről Kabály Zsolt ügyvezető igazgató, Csiki Béla a Hajdúszoboszlói Sportegyesület ügyvezető igazgatója, Németi Attila Sándor képviselő
* **Jegyzőkönyvvezető:** Fehér Adrienn

Marosi György Csongor:

Juhász Géza jelezte, hogy nem tud az ülésen részt venni. A jelen lévők létszáma alapján megállapítom, hogy a bizottság határozatképes. A kiküldött napirendi pontokhoz fel kell vennünk a civil szervezetek és intézmények támogatására kiírt pályázat elfogadását. A többi bizottság már megtárgyalta, a kihirdetés egyszerre fog megtörténni. A kiírás tervezet elektronikusan meg lett küldve. A Városfejlesztési, Mezőgazdasági Bizottság elfogadta a 6. sz. körzet nemrég megválasztott képviselője indítványát, miszerint a Bányász utca és a Wesselényi utca kereszteződésben egy megállást tiltó tábla kerüljön kihelyezésre.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a plusz napirendi pont felvételét. (a döntéshozatalban 8 fő vett részt).

**1/2016. (XII.16.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztések napirendre vételét.**

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a napirendi pontokat. (a döntéshozatalban 8 fő vett részt).

**2/2016. (I.27.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

**A képviselő-testület 2016. január 28-i ülésanyagának véleményezése:**

1. Előterjesztés az önkormányzati (többségi) tulajdonú gazdasági társaságok 2016. évi üzleti terveiről: (2. sz testületi előterjesztés)
2. Hungarospa Hajdúszoboszlói Zrt.
3. Hajdúszoboszlói Városgazdálkodási Nonprofit Zrt.
4. Hajdúszoboszlói Turisztikai Nonprofit Kft.

Előadó: vezérigazgató, ügyvezető

1. Javaslat a 2015. évi költségvetési rendelet módosítására. (3. sz. testületi előterjesztés)

Előadó: gazdasági irodavezető – főkönyvelő

1. Javaslat a 2016. évi költségvetési rendelet elfogadására. (4. sz. testületi előterjesztés)

Előadó: gazdasági irodavezető – főkönyvelő

1. Előterjesztés sport fejlesztési projekt megvalósításához önrész biztosítása tárgyában. (8. sz. testületi előterjesztés)

Előadó: humán-közszolgáltatási irodavezető-helyettes

1. Előterjesztés bérleti szerződés módosítására. (9. sz. testületi előterjesztés)

Előadó: gazdasági irodavezető – főkönyvelő

1. Előterjesztés a DUSA INGATLAN KFT. kérelméről. (10. sz. testületi előterjesztés)

Előadó: gazdasági irodavezető – főkönyvelő

1. Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet újraalkotására. (11. sz. testületi előterjesztés)

Előadó: jegyző

1. Javaslat a helyi szociális és gyermekvédelmi rendeletek módosítására. (12. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés a fenntartható települési közlekedésfejlesztési pályázati lehetőségről. (14. sz. testületi előterjesztés)

Előadó: városfejlesztési irodavezető-helyettes

1. Előterjesztés Hajdúszoboszló Város települési környezetvédelmi programjának elfogadásáról. (15. sz testületi előterjesztés)

Előadó: városfejlesztési irodavezető-helyettes

1. Előterjesztés „Zöld városkialakítása”pályázat előkészítéséről. (16. sz. testületi előterjesztés)

Előadó: városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

1. Előterjesztés a HKSZSZK kérelmére.

Előadó: egészségügyi, szociális irodavezető-helyettes

1. Járóbeteg-Ellátó Centrum kérelme.

Előadó: bizottsági elnök

1. Előterjesztés „megállni tilos” tábla kihelyezéséről a Bányász utca Wesselényi utca kereszteződésében.

Előadó: Németi Attila Sándor képviselő

1. Civil szervezetek és intézmények önkormányzati támogatása 2016. pályázati kiírás elfogadása

Előadó: elnök

1. **napirend**

***Előterjesztés az önkormányzati (többségi) tulajdonú gazdasági társaságok 2016. évi üzleti terveiről***

***Hungarospa Hajdúszoboszlói Zrt.***

Czeglédi Gyula:

A 2015-ös év kiemelkedően sikeres volt vendégforgalom és gazdaság tekintetében, ezért az óvatosság elvét tartottuk szem előtt a 2016-os üzleti terv kialakításakor. A képviselő testület instrukcióit is figyelembe vettük. A fő turisztikai vonzerőt jelentő Aquapark és az Aqua-Palace alap belépőinek árában minimális emelést tervezünk, a termálfürdő esetében ezt már végre is hajtottuk. Mivel a gyógyászati csomagok korrigálására több éve nem került sor, ezért ezek árait is fokozatosan növelni fogjuk, úgy hogy közben vendégforgalmat ne veszítsünk. Célunk a jövedelemtermelő képesség fokozása és a több mint kétmilliárdos Aqua-Palace hitelállomány csökkentése, valamint az, hogy az adósságszolgálati kötelességnek is eleget tegyünk. További célunk a meglévő 530 fős létszám megtartása. Csináltunk egy benchmark összehasonlítást az országos kiemelt fürdőinek alap belépő árairól. Hajdúszoboszló az alsó kategóriába esik (1900 Ft-os ár). Ezek az árak adnak lehetőséget arra, hogy városunkban a szálláshelyek kihasználtsága minél jobb lehessen. Az értékesítésre és a marketingre 8,5-9 százalékos növekedést terveztünk be. Úgy látjuk, hogy ez a verseny tovább fog éleződni a belföldi és a külföldi piacon is, és ahhoz hogy a fürdő pozícióját őrizni tudjuk, ahhoz elengedhetetlen, hogy többet fordítsunk erre a tételre.

Az egyik nagy médiaügynökség képviselője javaslatokat, észrevételeket tett az ez irányú tevékenységeinkkel kapcsolatban. A beruházásokra meghatározott számok konkrét árajánlaton, költségkalkuláción alapulnak. A bővítési tervek elkészítése már az adatgyűjtéssel elkezdődött. Tulajdonosi döntésekkel és engedélyekkel változásnak kell történnie ahhoz, hogy magunkra tudjuk irányítani a közvélemény és a potenciális vendégek figyelmet. Megfelelő döntési háttérrel, akár 2017-ben vagy 2018-ban a csónakázótó túlpartján, valamilyen vonzó, egyedi vízi élményt tudunk kifejleszteni, továbbá vízfelületet tudunk bővíteni, mivel a fürdőkre vonatkozó rendelet átdolgozásával változni fog a befogadó képesség is. A delfin medencét próba fóliázásos technológiával próbáljuk megújítani, ha sikeres lesz, akkor kiterjesztjük a tengerparti medencére a későbbi években. A beruházásoknak, amelyekre az üzleti terv módosításakor engedélyt kaptunk, egy részét már elvégeztük. A kabinokat, belső sétányokat felújítottuk, szeretnénk, ha a főszezon idejére a három új pénztár épület és a beléptető rendszer elkészülne. Az Aqua-Palace-ban és az uszodában megvalósult az UV-s technológia, mellyel kevesebb vegyszer felhasználásával biztosítjuk a víz megfelelő minőségét, ezzel környezetvédelmi és humán egészségügyi szempontból is előrelépés történik.

Tardi Irén:

Az üzleti tervet egyhangúlag elfogadásra javasolja a felügyelő bizottság.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**3/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hungarospa Zrt. 2016. évi üzleti tervének elfogadását.**

Felelős: bizottsági elnök

Határidő: 2016. január 28.

***Hajdúszoboszlói Városgazdálkodási Nonprofit Zrt.***

Nyéki István:

A hulladékgazdálkodás és a távhőszolgáltatás a bevételeink közel 50%-át jelentik. A 2015-ös évhez képest bevétel növekedéssel nem számolhatunk, mivel a hatósági árakban változás nem történt. A hulladékgazdálkodás tekintetében a törvényi kötelezettség által biztosított 60 és 80 literes edényzetek választási lehetősége évi 6 milliós Ft-os bevételkiesést fog eredményezni. Számításaink és a matrica értékesítés tapasztalata szerint a fogyasztók 20%-a (kb. 1000 ügyfél) választja a kisebb edényzetet. Csak az első negyedévre tudunk érdemben kalkulálni, mert áprilistól egy teljesen más finanszírozásban fog működni a hulladékgazdálkodás. A részletekről még nem tudok többet elmondani. A távhőszolgáltatásnál nem változtak az árak és a támogatási rendszer sem, mivel az előző évvel azonos bevételek termelünk. Az önkormányzattól kapott megbízások finanszírozását a költségvetés biztosítja. Az üzleti terv bevételi és a kiadási oldala is a 2015-ös szinten lett tervezve, 1.176.000.000 Ft árbevételt és kiadást prognosztizál. Nonprofit jellegünknek megfelelően mintegy 5 millió Ft-os eredménnyel számolunk.

Beruházásaink között elengedhetetlen lesz két tömörítős jármű beszerzése, amelynek várható összköltsége 80 millió Ft. Folytatni szeretnénk a távhőszolgáltatás terén megkezdett korszerűsítést, mivel az energia hatékonyságot növelni szeretnénk, és a 35 éves rendszerek is felújításra szorulnak. Kisebb többlépcsős kazán beépítésével a nyári használati meleg víz előállítás és az átmeneti időszakokban a fűtésigények kielégítését tudjuk gazdaságosabban megoldani. Az elmúlt évben a temetőben létesítendő ügyfélszolgálati iroda és bemutató terem nem tudott ez elmúlt évben megvalósulni, mert az építési engedélyezési eljárás során a telek alakítás jogerős végzése csak ez év januárban lett meg, így az építési engedélyt csak most tudtuk megkérni. Ez a beruházásunk 2016-ban szeretnénk, hogy megvalósulna. Egyéb kisebb beruházásokat tervezünk még, amelyek a mindennapi munkánkhoz elengedhetetlenek, pl.: telephelyünk felújítása, új műhely kialakítása. A játszóterek közvilágítására vonatkozó tervek elkészítése is megoldható lesz, de ezeknek a részletei még nem pontosak. 15 millió Ft-os költséggel kalkulálhatunk.

*Antalné Tardi Irén* kérdésre válaszolva, a nyilvános WC üzemeltetés a Jókai soron lévő nyilvános WC-re vonatkozik. Mivel ingyenes, a nyitva tartási idő meghosszabbítása csak a veszteségünket fogja tovább növelni. A bevétel az önkormányzat által átadott támogatásból van. A piacnál törvény írja elő a WC biztosítását, üzemeltetése a piacot terheli.

A piac üzemeltetése mindig veszteséges volt. A bérleti díjak évek óta kismértékben emelkedtek. Komoly nehézséget okoz kiadni. a megüresedett üzlethelyiségeket. Kiadásaink csökkentésére nem nagyon van lehetőség, döntő része a bérköltségekből tevődik össze. Egyrészt bizonyos képzettségű személyzet elő van írva, (pl. szezonban gombavizsgáló alkalmazása), másrészt –mivel a reggel 5 órai munkakezdés több embert igényel- a túlmunka kiküszöbölése végett. Ha fejlesztésekre kerülne sor, el lehetne fogadtatni az árusokkal valamilyen mértékű áremelést, de olyan helyzet nehezen teremthető, amely lehetővé tenné egy modernebb, korszerű piac működésének fedezését. Hosszú távon, a korszerűsítéstől függetlenül veszteséggel ezen a területen számolnunk kell.

A béremelést feltüntettük az üzleti tervben, azonban ennek a fedezete nem látszik. A távhőszolgáltatás és a hulladékgazdálkodás körüli bizonytalanságok nehezen tervezhetővé teszik a működésünket. Érdemi béremelésre nincs lehetőségünk, mert a következő években nem garantálható a fedezete. Az üzleti terv teljesülése esetén átlagosan 2 havi bérnek megfelelő juttatást képesek vagyunk kifizetni.

A távhőszolgáltatással kapcsolatos anomáliák, visszásságok évek óta tartanak. Elképzelhető, hogy egy központosítás lesz, de még nem lehet tudni, hogy az egészet átveszi egy központi cég, vagy csak a számlázást és a kintlévőség kezelését. A szakmailag indokolt és az energiahasznosítás irányába mutató beruházásokat meg kell tennünk. Ha felmerül az államosítás veszélye, akkor a tervezett beruházásokat nem fogjuk megcsinálni.

*Marosi György Csongor* kérdésére válaszolva: nem gondolom, hogy elbocsájtásokra kerülne sor, ha központosítva lesz a hulladékszállítás díjbeszedése, mert az ügyfélszolgálatos más jellegű feladatokat is ellát, másrészt a központosítás után is kell ügyfélszolgálatot biztosítani.

Orosz János József:

A városgazdálkodásnál a felügyelő bizottság egyhangúan támogatta az üzleti tervet.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**4/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszlói Városgazdálkodási Nonprofit Zrt. 2016. évi üzleti tervének elfogadását.**

Felelős: bizottsági elnök

Határidő: 2016. január 28.

***Hajdúszoboszlói Turisztikai Nonprofit Kft.***

Kabály Zsolt:

Az előző év irányelveit követtük és a számviteli politikánkat is változtattunk. A pénzügyi zárás mérleg elkészítés időpontját hamarabbra hoztuk, mivel külsős cég csinálja a könyvelést. A táblázatban szereplő 2015 évre vonatkozó adatok már nem 99 %-os pontosságúak. Felmerült egy olyan igény, hogy a TDM szervezet részére átadott önkormányzati támogatások olyan módon kerüljenek átadásra, hogy az ÁFA tartalom révén nettó növekedést legyen elérhető. Az ezzel kapcsolatos vizsgálat megállapítása az volt, hogy a társaság most az alapító okirata alapján szabályosan jár el. A módosítás nem biztos, hogy szerencsés fordulatot hozna. Ez az összeg marketing tevékenységek bevétele soron átszámlázásos tételként jelenik meg. A költségvetésben erre vonatkozó növekedés nem volt a 2016-os évre vonatkozóan, így bázisadatokkal számoltunk.

Az ÉAOP pályázat 2015. április 1-vel véget ért, ezért az első negyedévre ezen pályázati bevételek kimaradtak, és a költség oldalon a hirdetés, reklám, propaganda soron 10 millió Ft-os csökkenéssel tervezünk.

A kiírt TDM fejlesztési pályázat még nagyon ellentmondásos, egyeztetések folynak. Van olyan számítás, ahol az elmúlt két évben felhasznált de minimis keretet figyelembe kell venni. Mi az előző pályázatnál a nagy részét felhasználtuk. Mivel ezek alapján a 2016 évben a megvalósításra csak nagyon kicsi összegre tudnánk pályázni. Érdemesebb lenne a megvalósítás kezdetét 2017-re tenni, mert akkor akár a maximális támogatási keretet is megpályázhatjuk. A 2015-ben elért vendégforgalom növekedést csak akkor látom szinten tarthatónak, ha pótlólagosan keretet kaphatunk marketing tevékenységre.

A költség oldalon is a bázishoz hasonló adatokat tüntettük fel. Az egyéb igénybe vett szolgáltatásoknál növekedés várható. Weboldalunk élenjáró a turisztikai piacon, egyik legfontosabb marketing csatornánk. Kétévente megújul, fejlesztését 2016-ra is beterveztük. A három információs pavilon és a főszezonban a hét minden napján hosszabbított nyitva tartással (900-2000) üzemelő tourinform irodánk többlet munkaerő igényét sikerült hallgatókkal, gyakornokokkal megoldani. Nem biztos, hogy most is tudunk ilyen munkaerőt leszervezni, ezért a bérköltségeknél rátartással kalkuláltam.

A nonprofit jellegünkből adódóan a bevételeink visszafordításával közel 100.00 Ft-os üzleti eredményt tervezünk 2016. évre.

Antalné Tardi Irén:

Sokan kifogásolták az információs pavilon nyitvatartási idejének rövidségét. Azt gondolom, a nyári időszakban akár 2200-ig is lehetne nyitva.

Kabály Zsolt:

Foglalkoztunk már a kérdéssel. Minden évben volt változtatás arra törekedve, hogy minél nagyobb legyen a kihasználtság. A külterületeken alig voltak kihasználva az információs pavilonok. Próbálkoztunk a József Attila utcán, Aquapark hátsó bejáratánál, rendőrpavilon bevonásával. Eddig a munkaerő fedezetétét nem láttam biztosítottnak. Megoldható, de a plusz kiadásokat be kell tervezni.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**5/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszlói Városgazdálkodási Nonprofit Zrt. 2016. évi üzleti tervének elfogadását.**

Felelős: bizottsági elnök

Határidő: 2016. január 28.

**2. napirend**

***Javaslat a 2015. évi költségvetési rendelet módosítására***

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**6/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszló Város 2015. évi költségvetéséről szóló rendeletet módosító rendelet tervezet elfogadását.**

Felelős: bizottsági elnök

Határidő: 2016. január 28.

1. **napirend**

***Javaslat a 2016. évi költségvetési rendelet elfogadására***

Lőrincz László:

A 2016. évi költségvetés elfogadásakor már jeleztük, hogy január 5-én fog megjelenni a 2016. évi érvényes normatíva a szociális területen, mely módosítást von maga után. A kiküldött anyagban ezek a módosítások szerepelnek. A MÁK január 12-én küldött levelében közölte, hogy a január 5-i számok megváltoztak. A kiosztott anyag ezeket a módosításokat tartalmazza.

*Szabó Marianna* kérdésére válaszolva: minden táblázat ezer forintban értendő, az állami támogatásokat forintban kell elszámolni.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**7/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszló Város 2016. évi költségvetéséről szóló rendelet tervezet elfogadását.**

Felelős: bizottsági elnök

Határidő: 2016. január 28.

1. **napirend**

***Előterjesztés sport fejlesztési projekt megvalósításához önrész biztosítása tárgyában***

Csiki Béla:

*Antalné Tardi Irén* kérdésére válaszolva: 19 gazdálkodó szervezete adott támogatást, melyből kevesebb a szoboszlói és több az a támogató szervezet, amely valamilyen munka által kötődik a városunkhoz (pl. fürdő nagy kivitelezői). A Hungarospa Zrt. aktívan támogatott bennünket. Polgármester Úr is aláírt egy levelet a társasági adóval kapcsolatban az egyesület kérését kiegészítve. Debrecenbe 4, a város és környékére 77 levelet küldtünk ki. A 77-ből 6 cég adott 200.000-20.000.000 Ft-ig terjedő támogatás, mely az egyesület elkülönített számlájára kerül. Az Aqua Genaral és egy másik hajdúszoboszlói cég adta a legnagyobb támogatást. A HSE és az MLSZ honlapján is fenn van a támogatók listája, nyilvános. A támogatásokat személyi, utánpótlás-nevelés, tárgyi eszköz beruházás jellegű célokra kaphatjuk. A legnagyobb támogatás a tárgyi eszköz beruházásokra érkezett. Tavaly elmaradt tetőtér ráépítés, mert nem tudtam összeszedni a 60 millió F-nyi összeget, amire az MLSZ lehetőséget adott. Ez most sikerült. Betettük a sportfejlesztési koncepciónkba a lelátó részleges lefedését, az élőfüves pálya, illetve a lelátó üléseinek cseréjét, a hangosítás és az eredményjelző tábla megvalósítását.

*Szabó Marianna* kérdésére válaszolva: az idén több támogatás érkezett, de azt a pénzt nem vehetem, mivel építési engedély hiányában a lelátó építése fel van függesztve. 2016-ban meg kell valósítani, hogy még 30 millió Ft-ot össze tudjak szedni. A tetőtér építése nem lett elkezdve, mert nem volt meg rá a pénz és az MLSZ sem adott engedélyt rá, és mi sem akartuk így elkezdeni. Mostmár megvan a 70%, melyhez szükséges a 30% önrész biztosítása.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**8/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszló 2016. évi költségvetés tartalék, pályázati tartalék sorának terhére a Sport utca 5. szám alatti sporttelep öltöző épülete tetőtér ráépítésére, illetve az élőfüves pálya gyepszőnyegének cseréjéhez beadott pályázathoz 30 % önrészt, 17.495.771.-Ft-ot biztosítását.**

Felelős: bizottsági elnök

Határidő: 2016. január 28.

1. **napirend**

***Előterjesztés bérleti szerződés módosítására***

Dr. Sóvágó László:

A Vízmű régebben 60 millió Ft-os hasznot hozott, és fejlesztések voltak. A 60 milliós bevétellel enyhítettünk a szemétszállítás költségein, az elment a köz érdekében. Hajdúkerületi és Bihari Víziközmű Szolgáltató Zrt-nek semmi köze a vízellátáshoz, semmi értelme nem volt a létrejöttének. 100 millió Ft a tartozásuk. Ha beadnánk a követeléseinket, akkor ez az erőszakkal létrehozott cég a csőd szélére kerülne. Azt gondolom ezzel nem lesz 15.000.000 Ft pluszbevételünk.

Lőrincz László:

A 2016. évi költségvetésben ezzel a számmal terveztük a bevételi oldalt, ez nem lesz plusz tétel.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**9/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúkerületi és Bihari Víziközmű Szolgáltató Zrt-vel 2016. január 01-től megkötendő szerződés módosítását oly módon, hogy a bérleti díj mértéke 12 Ft/m3 (eladott ivóvíz mennyiségére vetítve) + 15.000.000 Ft/év.**

Felelős: bizottsági elnök

Határidő: 2016. január 28.

1. **napirend**

***Előterjesztés a DUSA INGATLAN Kft. kérelméről***

Marosi György Csongor:

A Városfejlesztési, Mezőgazdasági Bizottság a határozati javaslatot egyhangúan elfogadásra javasolja.

A GB 6 igen szavazattal (Marosi György Csongor elnök, Harsányi István, Kanizsai György Béla, Képíró Ákos, Kolozsvári Csaba, Szabó Marianna) 1 tartózkodás mellett (Orosz János József) és 1 ellenszavazat (Antalné Tardi Irén) mellett elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**10/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a tulajdonosi hozzájárul megadását ahhoz, hogy a DUSA INGASTLA Kft. az önkormányzati ingatlanon, saját költségén, ideiglenes utat építsen ki, az út kezelőjével történő műszaki egyeztetést követően.**

Felelős: bizottsági elnök

Határidő: 2016. január 28.

1. **napirend**

***Javaslat az önkormányzati képviselők, bizottsági tagok tiszteletdíjáról, juttatásairól és költségtérítéséről szóló önkormányzati rendelet újraalkotására***

Marosi György Csongor:

Mivel nem lehet különbséget tenni a bizottsági tagok között, a kormányhivatal kérte, hogy a külső bizottsági tagok tiszteletdíját emeljük meg a belső bizottsági tagok tiszteletdíjának mértékére. Az elnökhelyettesi pótlék megszűnik. Ez éves szinten 990.000 Ft kiadásnövekményt jelent a városnak.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**11/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek az önkormányzati képviselők, bizottsági tagok tiszteletdíjáról, juttatásairól és költségtérítéséről szóló rendelet tervezet elfogadását.**

Felelős: bizottsági elnök

Határidő: 2016. január 28.

1. **napirend**

***Javaslat a helyi szociális és gyermekvédelmi rendeletek módosítására***

Antalné Tardi Irén:

Egy jól előkészített anyagot kaptunk. Új ellátási formák is belépnek, pontosítani kellett a szabályozást, mivel törvényi változások voltak.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**12/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek szociális és gyermekvédelmi ellátások módosításáról szóló rendelet tervezet elfogadását.**

Felelős: bizottsági elnök

Határidő: 2016. január 28.

1. **napirend**

***Előterjesztés a fenntartható települési közlekedésfejlesztési pályázati lehetőségről***

Marosi György Csongor:

A Városfejlesztési, Mezőgazdasági Bizottság a határozati javaslatot egyhangúan elfogadásra javasolja.

Antalné Tardi Irén:

Nagyon sok program megjelenik az anyagban. Amennyiben nem sikerülne megvalósítani Ebes – Hajdúszoboszló összekötő kerékpárutat, azt javaslom, hogy a meglévő kerékpárút folytatásaként a Puskin utcán az átmenő kerékpárút valósuljon meg, vagy a Rákóczi útig megépült kerékpárút a Dózsa György úton folytatható legyen és a csomópont átépítésre kerüljön. A sorrenden változtatnék.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**13/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek,**

* **hogy támogassa a Területi Operatív Program keretében megjelent, „Fenntartható települési közlekedésfejlesztés” megnevezésű TOP-3.1.1-15 kódszámú pályázati felhívásra benyújtandó pályázat projektelemeit az előterjesztésben foglaltak alapján,**
* **a 2016. évi városi költségvetés általános tartalék kerete terhére történő bruttó 20 millió Ft összeg elkülönítését a pályázat előkészítésére és további dokumentumok elkészítése érdekében.**

Felelős: bizottsági elnök

Határidő: 2016. január 28.

1. **napirend**

***Előterjesztés Hajdúszoboszló Város települési környezetvédelmi programjának elfogadásáról***

Antalné Tardi Irén:

Mindannyian hozzájárulhatunk hasznos ötletekkel ezeknek a programoknak a megvalósulásához. Nagyon sok jó dolog van benne, melyre gondolnunk kellene, amikor egy beruházásról döntünk.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**14/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek a Hajdúszoboszló Város 2015-2020. évekre vonatkozó települési környezetvédelmi programjának elfogadását.**

Felelős: bizottsági elnök

Határidő: 2016. január 28.

1. **napirend**

***Előterjesztés „Zöld városkialakítása”pályázat előkészítéséről***

Marosi György Csongor:

A 48 millió Ft-os keretösszeg elég nagynak tűnik.

Szilágyiné Pál Gyöngyi:

A táblázat a maximálisan lehívható támogatási összegekhez kapcsolódó százalékos korlátokat mutatja be, bár nagy eséllyel ezt az összeget szokták kitenni azok az előkészítési tevékenységeknek. A gyakorlati életben is megfelelő arányszámok. Attól, hogy megkérjük a maximálisan felhasználható összeget, még nem jelenti azt, hogy ezt az összeget el is költsük. Ami nem kerül felhasználásra, akár az önerőt is képezheti. A pályázat végre összeállt, viszont elég sok ellentmondás van még mindig a pályázati felhívásban. Minél több terv van meg, annál több plusz pontot elehet elérni. Az engedélyes szintű és kiviteli szintű tervvel 5 pontot lehet elérni, ezek nélkül 0-t. Hátrányban vagyunk, mert már megvalósítottunk ilyen városrehabilitációs pályázatot, ez -5 pontot jelent. A pályázat előkészítettségéhez mérik az adható pontok számát. Az engedélyes terv mellett egyéb más szakmai anyag előkészítését is meg kell tennünk (igényfelmérés és kihasználtsági terv, környezetvédelmi hatásvizsgálat, zöld infrastrukturális terv).

Antalné Tardi Irén:

Ha mégsem kapjuk meg az igényelt támogatást, akkor a kiadások a mi keretünket emésztené. A Luther utcai játszótér elég közel kerül a Bányász utcai játszótérhez.

Marosi György Csongor:

Ha nem nyerünk, akkor 48 millió Ft-ot bukunk.

Dr. Vincze Ferenc:

Nem költünk el ennyit, csak 20 millió (+/- 20%) Ft költsége van ennek a tervnek, de lehet 0 is. Korábban 8-10 milliárd Ft-ra tudott az önkormányzat pályázni, most csak 1-2 milliárdra. Ez az egyetlen élenjáró projekt, amiért harcolni kell. 5 nyertes lehet. A kiviteli tervekig nem fogunk eljutni, mert elég az engedélyes terv a pontok megszerzéséhez. 1-2 épület felújítás energetikai korszerűsítéssel, kerékpárút fér bele.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**15/2016. (I.27.) GB határozat**

**Hajdúszoboszló Város Önkormányzata Gazdasági Bizottsága javasolja a képviselő testületnek,**

* **hogy támogassa a Területi Operatív Program keretében megjelent, „Zöld Város kialakítása” megnevezésű TOP-2.1.2-15 kódszámú pályázati felhívásra benyújtandó pályázat projektelemeit az előterjesztésben foglaltak alapján.**
* **a 2016. évi városi költségvetés általános tartalék kerete terhére történő bruttó 48 millió Ft keretösszeg elkülönítését a pályázat további előkészítése, a szükséges dokumentumok elkészítése érdekében „Zöld város kialakítása ÉAOP-2.1.2-15 pályázat” megnevezéssel**

Felelős: bizottsági elnök

Határidő: 2016. január 28.

1. **napirend**

***Előterjesztés a HKSZSZK kérelmére***

Kunkliné Dede Erika:

A HKSZSZK a határidő módosítást kéri május 15-re. Az Igazgatási, Egészségügyi, Szociális Bizottság elfogadta azt a módosítást, hogy a másik 350.000 Ft-ból kimaradt pénzt az intézmény a krízisszálló működésére felhasználhassa.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**16/2016. (I.27.) GB határozat**

**Hajdúszoboszló Város Önkormányzata Gazdasági Bizottsága elfogadja a HKSZSZK-nak (Hajdúszoboszlói Kistérségi Szociális, Család- és Gyermekjóléti Központnak) a 7078-55/2015. számú szerződés alapján adott 700.000.-Ft vissza nem térítendő működési támogatás elszámolási határideje 2016. május 25-re történő módosítását.**

Felelős: bizottsági elnök

Határidő: 2016. február 2.

1. **napirend**

***Járóbeteg-Ellátó Centrum kérelme***

Marosi György Csongor ismertette az előterjesztésben foglaltakat.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**17/2016. (I.27.) GB határozat**

**Hajdúszoboszló Város Önkormányzata Gazdasági Bizottsága elfogadja a Járóbeteg-Ellátó Centrumnak a 7078-54/2015. számú szerződés alapján adott 150.000.-Ft vissza nem térítendő működési támogatás felhasználási jogcímének „bérjellegű kifizetés és járulékai”-ra történő módosítását.**

Felelős: bizottsági elnök

Határidő: 2016. február 2.

1. **napirend**

***Előterjesztés „megállni tilos” tábla kihelyezéséről a Bányász utca Wesselényi utca kereszteződésében***

Marosi György Csongor:

Németi Attila Sándor újonnan megválasztott képviselőnek a Városfejlesztési, Mezőgazdasági Bizottsági ülésen volt egy javaslata, amely többséget is kapott.

Németi Attila Sándor:

Többen is jelezték, hogy a Bányász utca Wesselényi utca kereszteződésében az Arany János utca jobb oldalán a gépjárművek megállnak, és ez balesetveszélyt okoz, ezért kértem egy megállni tilos tábla kihelyezését.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**18/2016. (I.27.) GB határozat**

**Hajdúszoboszló Város Önkormányzata Gazdasági Bizottsága támogatja a Bányász utca Wesselényi utca kereszteződésében a balesetveszély elkerülése végett történő „megállni tilos” tábla kihelyezését. Az ahhoz szükséges pénzügyi fedezetet a 2016. évi városi költségvetés városüzemeltetési táblázat belterületi útfenntartási kerete terhére biztosítja.**

Felelős: főmérnök

Határidő: 2016. február 15.

1. **napirend**

***Civil szervezetek és intézmények önkormányzati támogatása 2016. pályázati kiírás elfogadása***

Marosi György Csongor:

A tavalyi kiírás aktualizálásra került.. A beadási határidő egységesen 2016. március 1., mert így látható már az is, hogy kik azok a szervezetek, akik nem számoltak el február 15.-i határidővel. Akik nem tesznek eleget elszámolási kötelezettségüknek határidőn belül, 3 évig kizárandók a pályázatokból. További kiegészítés a pénzügyi elszámolás módjának részletei. A Kulturális és a Turisztikai Bizottsági ülésen abban állapodtak meg, hogy csak a nagyobb kifizetéseknél kell pénztári bizonylat az elszámoláshoz. A készpénzfizetési számla magában hordozza a készpénz átvételét. A bevételi pénztárbizonylat nem tartozik a szigorú számadású bizonylatokhoz, nem is kötelező az adása. Azt a javaslatot teszem, hogy akkor kiadási pénztárbizonylatot csatoljon a készpénzfizetési számlához.

Bárdos Ilona:

Előfordul, hogy átutalásos számlát készpénzes számlával teljesített, akkor kell pénztári bizonylat. A készpénzes fizetésnél pedig rá kell vezetni, hogy fizetve.

Antalné Tardi Irén:

Az elszámolás módját a támogatási szerződésbe is bele kellene tenni. A készpénzes kifizetés történhet bér, megbízási díj céljára is. Ilyenkor nem számlát adnak, hanem az átvételt igazolják. A kiírás 1. számú mellékletében a tárgyi eszközbeszerzésnél ki lehetne hagyni azt a mondatot, hogy„Általában 50.000.-Ft egyedi érték feletti és a szervezet működését egy éven túl szolgáló eszközök tartoznak ebbe a kategóriába”. Azt javaslom, hogy a Gazdasági Bizottság 30 napot kapjon a pályázatok elbírálására, mivel a 15 napot nagyon rövidnek tartom. Így az előző évi beszámolókról kellő információnk lesz.

A GB 8 igen szavazattal (Marosi György Csongor elnök, Antalné Tardi Irén, Harsányi István, Kanizsai György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**19/2016. (I.27.) GB határozat**

**Hajdúszoboszló Város Önkormányzata Gazdasági Bizottsága a Civil szervezetek és intézmények támogatására elkülönített keret terhére kiírt pályázati kiírását elfogadja az alábbi módosításokkal:**

* **A pályázat elbírálása a pályázat beadási határidőt követő 30 napon belül történik**
* **A pénzügyi beszámoló tartalmában a kötelezettségekről a teljesítést igazoló bizonylatot (utalással történő teljesítés esetén banki kivonat, ha átutalásos számla készpénzzel rendeződik, akkor pénztári bizonylat, a készpénzes fizetésnél pedig készpénzes számla, amire rá van vezetve, hogy fizetve) is mellékelni kell.**
* **Az 1. számú mellékletben a tárgyi eszközbeszerzésnél törlésre kerül a „Általában 50.000.-Ft egyedi érték feletti és a szervezet működését egy éven túl szolgáló eszközök tartoznak ebbe a kategóriába” mondat.**

Felelős: bizottsági elnök

Határidő: 2016. február 1.

Egyéb közlendő, bejelentenivaló hiányában Marosi György Csongor bizottsági elnök 1648 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2016. január 28-i üléséről készített jegyzőkönyv mellékletét képezik.

**K.m.f**

**Marosi György Csongor Orosz János József**

***bizottsági elnök***  ***bizottsági tag***

**Fehér Adrienn**

***jegyzőkönyvvezető***